Document ID: 32004R0480

Kommissionens forordning (EF) nr. 480/2004
af 15. marts 2004
om ændring af forordning (EF) nr. 2182/2002 for så vidt angår fravigelse for 2004 af fristen for fremsendelse af de foreløbige finansieringsplaner for foranstaltninger, der finansieres af Fællesskabsfonden for Tobak, og for den endelige fordeling af fondens midler mellem medlemsstaterne
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak(1), særlig artikel 14a, og
ud fra følgende betragtninger:
(1) I artikel 17, stk. 3 og 4, i Kommissionens forordning (EF) nr. 2182/2002 af 6 december 2002 om gennemførelsesbestemmelser til Rådets forordning (EØF) nr. 2075/92 for så vidt angår Fællesskabsfonden for Tobak(2) fastsættes fristen for fremsendelse til Kommissionen af de foreløbige finansieringsplaner for de foranstaltninger, der er indgivet støtteansøgninger for, og fristen for den endelige fordeling af midlerne mellem medlemsstaterne.
(2) For at give medlemsstaterne tilstrækkelig tid til at udarbejde de foreløbige finansieringsplaner for omstillingsforanstaltningerne for 2004 bør fristen for dette år for fremsendelse af disse planer til Kommissionen og dermed også den endelige fordeling af midlerne mellem medlemsstaterne udskydes på samme betingelser som i 2003.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Tobak -
UDSTEDT FØLGENDE FORORDNING:
Artikel 1
I artikel 26 i forordning (EF) nr. 2182/2002 indsættes som stk. 2:"Fristen den 31. marts 2004 for fremsendelse af de foreløbige finansieringsplaner for foranstaltningerne vedrørende de støtteansøgninger, der indgives under opkøbsprogrammet for 2003-høsten, forlænges uanset artikel 17, stk. 3, til den 31. maj 2004, og dermed forlænges fristen den 31. maj 2004 uanset samme artikels stk. 4 til den 30. juni 2004."
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. marts 2004.

Labels: 2
15
17
6